ORBEGOZO URIBE (EAJ, 2019-04-11):
Eskerrik asko, presidente anderea eta arratsalde on guztioi.
Guk ere hasi nahiko genuke ba gure zuzenketan eta baita erdibidekoan hasi garen edo jaso dugun bezala hasieran, goraipatuz farmazia komunitarioak egiten duen lana eta daukan papera, eta goraipatuz eta eskertuz.
Horrela jaso dugu gure erdibidekoan. Izan ere, farmazia eta bere profesionalen jarduera giltzarria da gure herritarren osasun arretan eta euskal osasun sistemaren kalitatea eta eragingarritasuna bermatzeko ezinbesteko dela uste baitugu. Beraz, gure taldearentzako farmazia oso garrantzitsua izan da, da eta izango da baina euskal osasun sistema osoarentzako, ez bakarrik lehen arretaren esparruan.
Eta hor geneukan pixka bat iritzi, nabarmentzen genuen gure ikuspuntua Barrio jaunak hasiera batean bere planteamendua egiten zuenetik. Uste dugu bata dela farmazia komunitarioaren paperean, elkarlanean, beste eragileekin izan behar duen elkarlanean sakontzea. Eta beste kontu bat zela berriki argitaratu den edo berriki jakitera eman den estrategia horretan nola txertatu.
Beraz, uste dut zentzu horretan azkenean adostasunera iritsi garela baina hor egon litekela hasiera batean iritzi ezberdin bat hasierako proposamen horretatik.
...garela baina hor egon litekela hasiera batean iritzi ezberdin bat hasierako proposamen horretatik.
Beno, guk uste dugu Euskal Autonomia Erkidegoko farmazia prestazioaren kudeaketa ereduak aspalditik aintzat hartu duela komunitate farmaziaren garrantzia, eta baita ere gure erakundeetatik sustatu izan dela gainontzeko osasun eragileekin integrazioa eta koordinazioa. Bai Lehen Arretarekin, bai ospitaletako farmaziarekin eta ospitaletako arretarekin, bai beste gizarte zerbitzuekin esparru soziosanitarioan eta abar.
Aipatu den bezala eta Uria jaunak ere bai egin du pixka bat horrela, zerrendatu ditu edo aipatu ditu hainbat eta hainbat hitzarmen edo programa garatu direla azken urteotan Jaurlaritzaren eta beste erakunde batzuen bultzadaz ere bai, elkarlan hori sustatuz.
Eta Osasun sailburuak ere bai berari egindako interpelazioaren erantzunean pixkat zehaztu zuen gehiago zeintzuk izan diren ekimen horiek. Asko  - horietako gehienak -  indarrean daude oraindik. Eta aipatu zuen ere bai horretan jarraitzeko asmoa eta hitzarmen horiek sustatzeko asmoa eta beste esparru batzuetara zabaltzeko asmoa.
Beraz, ez naiz luzatuko banan-banan aipatzen zeintzuk izan diren programa horiek baina beno, nik uste dut azpimarratzekoa dela behintzat horiek existitzen direla eta gaur egun ere bai indarrean daudela.
Por lo tanto, el papel de la farmacia comunitaria es fundamental para nosotros en nuestro sistema sanitario, y así lo hemos querido recoger en nuestra enmienda y también lo hemos trasladado así a la enmienda transaccional.
Queremos que la apuesta que se ha hecho hasta ahora se siga avanzando, se siga mejorando ese modelo de colaboración y de integración y coordinación de la farmacia comunitaria, con el resto de los agentes sanitarios, porque creemos que esa forma es como mejor se va a ir o que es la mejor forma para aumentar o mejorar la atención sanitaria en su conjunto.
Beraz, komunitate farmaziek eta lehen arretako farmaziek egiten duten lana, euren ekarpena osagarri izan behar da. Tiene que ser compatible. Farmakoterapia tratamenduen jarraipena egiteko, tratamenduen eragin negatiboak ekiditeko edo saihesteko, botiken erabilera seguruago egin ahal izateko, eta abar.
Eta horretan sakontzea eskatzen diogu Osasun Sailari, elkarlan horretan sakontzea eskatzen diogu Osasun Sailari adostu dugun edo erdietsi dugun erdibideko honen bitartez.
Gobernu programan eta Uria jaunak aipatu du zein izan behar den jarraitu beharreko ildo hori Osasun Planean  - 2013-2020 Osasun Planean -  jasota dagoen lan ildo horri ekin behar zaiola, eta nik uste dut sailburuak berak ere bai aipatu zuela edo azaldu zuela zein zen Gobernu programan jasota dagoena, aipatu zuen ere Osasun Planean zer konpromiso hartu diren eta zer ari den garatzen Osasun Saila horri lotuta. Beraz, zentzu horretan bat egiten dugu Uria jaunak egin duen hausnarketa horrekin.
Beraz, bukatzeko, ondorioz guk ere berresten dugu indarrean dagoen eredu horren aldeko konpromisoa, baina beti ere  - eta Blanco andreak aipatu duen bezala -  dago tartea hobetzeko eta, beraz, eskatzen duguna da saiakera egiteko edo saiatzeko Osasun Saila horiek hobetzen, gaur egun dauzkagun baliabide horiek eta programa horiek eta abar horietan sakondu, elkarlana eta integrazioan sakondu, eta osasun arreta orokorra hobetzen jarraitu ahal izateko.
Eta bukatzeko aipatu bezala, eskerrik asko Blanco andreari ere bai emandako erraztasunagatik erdibideko batera iristeko, eta baita beste talde guztiei ere bai, azkenean aho batez onartuko delako erdibideko hau.